
PASIŪLYMAI
Piliečių laisvių, teisingumo ir vidaus reikalų komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti šiuos pasiūlymus:
1.	teigiamai vertina tai, kad Audito Rūmai pareiškė, jog Europos Sąjungos teisėsaugos bendradarbiavimo agentūros (Europolo) 2022 finansinių metų finansinėse ataskaitose atspindimos operacijos visais reikšmingais aspektais yra teisėtos ir tvarkingos; 
2.	palankiai vertina tai, kad Europolas įgyvendino biudžeto įvykdymą tvirtinančios institucijos nurodytus veiksmus, susijusius su vidaus kontrole, duomenų apsauga, išorės komunikacija, ir Audito Rūmų pastabas, susijusias su galimo interesų konflikto vertinimo procesu; palankiai vertina tolesnę veiklą, susijusią su lyčių įvairove ir administracinių procedūrų skaitmenizacija; palankiai vertina tolesnę skaitmenizaciją naudojant Komisijos informacines sistemas ir priemones žmogiškųjų išteklių valdymo ir sutarčių valdymo srityse;
3.	primena Audito Rūmų pastabą dėl operacijų, susijusių su trijų deleguotųjų nacionalinių ekspertų iš Nyderlandų dienpinigiais, teisėtumo ir tvarkingumo; primena, kad Europolas nustatė ir paskelbė apie 155 553 EUR su dienpinigiais susijusią permoką 2022 m. trims deleguotiesiems nacionaliniams ekspertams iš Nyderlandų; atkreipia dėmesį į Europolo atsakymą, kad pagal Finansinio reglamento 2018/1046 101 straipsnyje nustatytus reikalavimus Europolas nusprendė nereikalauti grąžinti permokos, kad būtų išsaugotas pasitikėjimas ir sklandus bendradarbiavimas su siunčiančiosiomis institucijomis; palankiai vertina tai, kad Europolas sustiprino ex antepatikrinimą, įskaitant išteklių paskirstymo patikrinimą, kad atliekant mokėjimus ateityje būtų veiksmingai užtikrintas atitinkamų finansinių išmokų teisėtumas; 
4.	primena Audito Rūmų pastabą dėl sandorių, susijusių su veiklos dotacijomis, skirtomis nacionalinių policijos pajėgų veiklai valstybėje narėje finansuoti, teisėtumo ir tvarkingumo; pažymi, kad Audito Rūmai pastebėjo, jog 0,2 mln. EUR vertės dotacijos dalis buvo neteisėta; atkreipia dėmesį į Europolo atsakymą, kad dotacija veiklai buvo susijusi su vienos valstybės narės koordinuojama Specialiųjų tyrimų skyrių veikla, todėl Finansinio reglamento 2018/1046 186 straipsnio 4 dalies c punktas ir atitinkamos konkrečios Komisijos įgyvendinimo gairės dėl dotacijų administravimo buvo tinkamos finansuoti išlaidos; palankiai vertina tai, kad Europolas, atsižvelgdamas į Audito Rūmų pastabas, vertins, ar PVM tinkamas finansuoti dotacijos veiklai lėšomis;
5.	palankiai vertina tai, kad 2022 m. Europolas patvirtino 98 068 veiklos įnašų ir parėmė 2 758 operacijas, susijusias su penkiais daugiamečiais strateginiais prioritetais; atkreipia dėmesį į Europolo veiklą, atitinkančią 2022 m. darbo programą, be kita ko, susijusią su operatyvinių informacinių technologijų ir informacijos valdymo pajėgumų plėtojimu, operatyviniu koordinavimu, kova su sunkių formų ir organizuotu nusikalstamumu, elektroniniais nusikaltimais, finansiniais ir ekonominiais nusikaltimais, kovos su terorizmu strateginiu ir analizės koordinavimu ir valdymu, parama ir administravimu; palankiai vertina Europolo bendradarbiavimą su Ukraina ir tai, kad dėl karo metų pradžioje padidėjo parama valstybėms narėms ir kaimyninėms šalims; palankiai vertina tai, kad Europolas sustabdė bendradarbiavimą su Rusija;
6.	pažymi, kad 2022 m. rugsėjo 16 d. Europos duomenų apsaugos priežiūros pareigūnas (EDAPP) paprašė Europos Sąjungos Teisingumo Teismo panaikinti dvi iš dalies pakeisto Europolo reglamento nuostatas, t. y. 74a ir 74b straipsnius, teigdamas, kad jos labai kenkia asmenų asmens duomenų teisiniam tikrumui ir kelia grėsmę EDAPP nepriklausomumui; be to, atkreipia dėmesį į 2023 m. rugsėjo 6 d. Bendrojo Teismo nutartį byloje T-578/22, kuria EDAPP ieškinys dėl iš dalies pakeisto Europolo reglamento buvo pripažintas nepriimtinu ir konstatuota, kad, kalbant apie ginčijamų nuostatų poveikį 2022 m. sausio 3 d. EDAPP sprendimui, EDAPP negali jomis remtis grįsdamas savo veiksmus; primena, kad EDAPP pateikė apeliacinį skundą byloje T-578/22 ir kad jam pavesta prižiūrėti Europolo duomenų tvarkymo teisėtumą pagal reglamentą (ES) 2016/794; palankiai vertina Europolo pastangas atsižvelgti į EDAPP rekomendacijas, visų pirma dėl to, kad visa informacija, gauta prieš įsigaliojant iš dalies pakeistam Europolo reglamentui, buvo priskirta duomenų subjektų kategorijai;  
7.	pažymi, kad Europolas toliau glaudžiai bendradarbiavo su eu-LISA, kad kelionių prašymų duomenys iš Europos kelionių informacijos ir leidimų sistemos (ETIAS) būtų automatiškai tikrinami su Europolo duomenimis; pažymi, kad Tarybos sprendimu ETIAS veikimo pradžia buvo atidėta iki 2023 m. lapkričio mėn.; palankiai vertina tai, kad 2022 m. Europolas išplėtė savo bendradarbiavimą su Europos prokuratūra, o iki metų pabaigos parėmė 21 didelę Europos prokuratūros operaciją mokesčių slėpimo srityje;

8.	pažymi, kad pagal iš dalies pakeistą Europolo reglamentą, kuris įsigaliojo 2022 m. birželio 28 d., reikalaujama griežčiau vykdyti jo veiklos priežiūrą, pvz., įsteigiant pagrindinių teisių pareigūno, įpareigoto atsiskaityti tiesiogiai vykdomajam direktoriui, pareigybę ir jį paskiriant; taip pat pabrėžia, kad išplėtus Europolo kompetenciją, susijusią su parama valstybėms narėms ir bendradarbiavimu su privačiais subjektais, trečiosiomis šalimis ir tarptautinėmis organizacijomis, reikėtų sukurti papildomus vidaus ir išorės priežiūros mechanizmus, kad būtų užtikrintas ES teisės laikymasis ir pagrindinių teisių apsauga;
9.	primena 2022 m. gruodžio 16 d. EDAPP audito ataskaitos dėl Europolo išvadas ir nurodo, kad tuo atveju buvo atliktas konkrečių Europolo turimų trečiųjų šalių piliečių duomenų rinkinių patikrų auditas; primena, kad EDAPP nustatė, jog bendras partnerių pateiktos informacijos apie nepilnamečius (įskaitant jaunesnius nei 15 metų nepilnamečius) vertinimo procesas yra aiškus ir gerai išplėtotas; primena, kad EDAPP nustatė daug atvejų, kai tokio paties lygio įtarimų (klasifikavimo požiūriu) priskyrimas nepilnamečių, kurie, kaip manoma, padarė palyginti nedidelius pažeidimus platesnėje organizuotos nusikalstamos grupės sistemoje, duomenims gali neatitikti „griežto proporcingumo“ ribos; pabrėžia, kad Europolas privalo laikytis „griežto proporcingumo“ principo, nustatyto Europolo reglamento 30 straipsnio 1 dalyje; 
10.	atkreipia dėmesį į žiniasklaidos pranešimus apie tariamus buvusių Europolo darbuotojų interesų konflikto atvejus; pažymi, kad 2023 m. gruodžio 20 d. Europos ombudsmenė pradėjo tyrimą, kaip Europolas sprendė dviejų buvusių darbuotojų perėjimo į pareigas, susijusias su kova su seksualine prievarta prieš vaikus internete, klausimą; atkreipia dėmesį į Agentūros atsakymą, kad ji išnagrinėjo ataskaitas ir, be kita ko, pranešė, kad nebuvo nustatyta jokių buvusių darbuotojų interesų konfliktų; ragina kruopščiai ištirti įtarimus ir apie jų rezultatus pranešti biudžeto įvykdymą tvirtinančiai institucijai; 




<PathFdR>AD\1294535LT.docx</PathFdR>		PE<NoPE>756.200</NoPE><Version>v02-00</Version>
LT	Suvienijusi įvairovę	LT
PE<NoPE>756.200</NoPE><Version>v02-00</Version>	8/8	<PathFdR>AD\1294535LT.docx</PathFdR>
LT
<PathFdR>AD\1294535LT.docx</PathFdR>	7/7	PE<NoPE>756.200</NoPE><Version>v02-00</Version>
		LT
[bookmark: FootprintPageAD]PRIEDAS. SUBJEKTAI AR ASMENYS,
IŠ KURIŲ NUOMONĖS REFERENTAS GAVO INFORMACIJOS
<FootprintIntro>Pagal Darbo tvarkos taisyklių I priedo 8 straipsnį nuomonės referentas pareiškia, kad, rengdamas šią nuomonę gavo informacijos iš šių subjektų ar asmenų:</FootprintIntro>
	Subjektas ir (arba) asmuo

	European Union Agency for Law Enforcement (“EUROPOL”)



Šį sąrašą parengė ir visą atsakomybę už jį prisiima nuomonės referentas.

